Βινς Χάντερ

Κολεγιακή σταδιοδρομία

Αφού αποφοίτησε από το λύκειο, εντάχθηκε στους UTEP Μάινερς, όπου έπαιξε σε 67 αγώνες, ξεκινώντας σε 58 από αυτούς και είχε κατά μέσο όρο 13,6 πόντους, 7,9 ριμπάουντ, 1,4 ασίστ και 1,0 κλέψιμο ανά αγώνα, σε διάρκεια δύο σεζόν. Μεταξύ των διαφόρων κολεγιακών διακρίσεων, ονομάστηκε στον κατάλογο παρακολούθησης του βραβείου Τζούλιους Έρβινγκ, στην τελευταία του σεζόν με τους Μάινερς, μια διάκριση που καθορίζει το κορυφαίο σμολ φόργουορντ στο κολεγιακό επίπεδο. Τον Απρίλιο του 2015, δηλώθηκε για το NBA ντράφτ, μετά την δευτεροετή σεζόν του στο UTEP.

Περίοδος 2015-16

Μετά την αποτυχία να γίνει ντράφτ στο 2015 NBA ντραφτ, συμμετείχε στο Summer League 2015 στο Λας Βέγκας, με τους Φιλαδέλφεια 76ερς. Αργότερα, συμφώνησε με τους Σακραμέντο Κινγκς, υπογράφοντας με την ομάδα για τη περίοδο προετοιμασίας, στις 9 Σεπτεμβρίου 2015.  Εντούτοις, αργότερα αποδεσμεύτηκε από τους Κινγκς, στις 15 Οκτωβρίου, αφού εμφανίστηκε σε ένα αγώνα προετοιμασίας. Στις 2 Νοεμβρίου, αποκτήθηκε από τους Ρίνο Μπίγκχορνς, της NBA Development League, θυγατρικής ομάδας των Κινγκς. Στις 13 Νοεμβρίου, έκανε το επαγγελματικό του ντεμπούτο, στην ήττα με 123-121 από τους Λος Άντζελς Ντι-Φέντερς, έχοντας 21 πόντους, 17 ριμπάουντ και 1 ασίστ, σε 40 λεπτά. Στις 29 Ιανουαρίου 2016, ονομάστηκε στην ομάδα West All-Star, για το 2016 NBA D-League All-Star Game. Έπαιξε το τελευταίο του αγώνα για τους Ρίνο στις 16 Φεβρουαρίου. Σε 32 αγώνες της D-League, είχε κατά μέσο όρο 21,8 πόντους, 11,3 ριμπάουντ, 1,4 ασίστ, 1,0 κλέψιμο και 1,5 μπλοκ ανά παιχνίδι. 
Τρεις μέρες αργότερα, υπέγραψε με τον Παναθηναϊκό, για το υπόλοιπο της σεζόν. Σε 14 παιχνίδια του Πρωταθλήματος Ελλάδας, είχε κατά μέσο όρο 2,9 πόντους και 3,3 ριμπάουντ ανά αγώνα. Συμμετείχε επίσης σε 8 αγώνες της Ευρωλίγκα, έχοντας κατά μέσο όρο 4,0 πόντους και 1,9 ριμπάουντ ανά αγώνα.

Περίοδος 2016-17

Τον Ιούλιο του 2016, προσχώρησε στους Λος Άντζελες Κλίπερς, για το Orlando Summer League και στους Μέμφις Γκρίζλις για το Las Vegas Summer League. Στις 26 Σεπτεμβρίου 2016, υπέγραψε με τους Σικάγο Μπουλς, αλλά αποδεσμεύτηκε στις 4 Οκτωβρίου. Πέντε μέρες αργότερα, υπέγραψε με τους Γκρίζλις, αλλά αποδεσμεύτηκε και πάλι στις 20 Οκτωβρίου, αφού συμμετείχε σε 4 αγώνες προετοιμασίας. Στις 26 Νοεμβρίου, υπέγραψε με τη ρωσική Άβτοντορ Σαράτοβ της VTB Λίγκα.

Περίοδος 2017-18

Στις 23 Αυγούστου 2017, επελέγη από τους Ουισκόνσιν Χερντ, στο ντραφτ επέκτασης της NBA G League. Ωστόσο, στις 11 Σεπτεμβρίου του ίδιου έτους, ο Χάντερ υπέγραψε συμβόλαιο two-way με τους Γκρίζλις, που σημαίνει ότι θα μπορούσε να μοιράσει το χρόνο κατά τη διάρκεια της σεζόν, μεταξύ των Γκρίζλις και της θυγατρικής της στη G League, των Μέμφις Χαστλ. Στις 13 Ιανουαρίου 2018, αποδεσμεύτηκε από τους Γκρίζλις. Στις 22 Ιανουαρίου 2018, υπέγραψε στην ΑΕΚ μέχρι το τέλος της σεζόν. Με την ΑΕΚ, κέρδισε τόσο το Μπάσκετμπολ Τσάμπιονς Λιγκ, όσο και το Κύπελλο Ελλάδας 2018.

Περίοδος 2018-19

Στις 22 Ιουλίου 2018, υπέγραψε επισήμως προέκταση του συμβολαίου του με την ΑΕΚ, η οποία θα τον διατηρήσει στην ομάδα για άλλη μια σεζόν. Στις 17 Φεβρουαρίου 2019, κέρδισε με την ομάδα το Διηπειρωτικό Κύπελλο 2019.

Προσωπική ζωή

Έχει δύο αδελφούς και μία αδελφή. Ένας από τους αδελφούς του, ο Ματ, έπαιξε κολεγιακό μπάσκετ στο Central Connecticut State.